Yevropa Ittifoqi sammitida Britaniyaning ittifoq tarkibini tark etishi shartlari bo‘yicha kelishuvga erishildi. Jumladan, Brexit, ya’ni Britaniyaning YeI tarkibidan chiqishi 1 noyabrga belgilandi. Biroq u Britaniya parlamenti barcha hujjatlarni o‘z vaqtida ratifikatsiya qilsagina yuz beradi. Britaniya bosh vaziri Boris Jonson 17 oktyabrda Yevropa Ittifoqi bilan Brexit shartlari bo‘yicha kelishuvga erishilganini ma’lum qildi. Biroq Britaniya parlamentida ushbu kelishuv tanqid qilinib, uni sobiq bosh vazir Tereza Mey tuzgan kelishuvdan ham yomonroq deb aytishgan.